Ingeniaria biomedica
Ingeniaria biomedica sive ingeniaria medica est adhibitio principiorum ingeniariae et conceptorum designationis ad medicinam biologiamque curae valetudinis causa, aut diagnostica aut therapeutica. Quae disciplina artes ingeniariam et medicinam miscere conatur, ingeniariorum sollertias designationis investigationisque cum scientiis medica biologicaque ad tractationem valetudinis promovendam coniungens, diagnosi, observatione, therapiaque non exclusis. Etiam intra aspectum ingeniariorum biomedicorum est administratio hodiernorum machinarum medicorum intra valetudinaria, in normis industriae pertinentibus stantes. Quod officium implicat commendationes machinarum, procurationem, examinationem ordinariam et sustentationem prophylacticam, et deinde amotionem et dispositionem. Qui haec muneribus fungantur etiam appellantur technicus machinae biomedicae vel ingeniarius clinicus. Ingeniaria biomedica nuper fit studium sui, contra multas alias ingeniariae disciplinas. Talis evolutio saepe fit cum disciplina nova commutetur a specializatione? interdisciplinaria inter discplinas iam constitutas in disciplinam per se habitam. Multum ex opere ingeniariae biomedicae in investigatione et progressu consistit, latam subdisciplinarum seriem amplectens. Inter adhibitiones ingeniariae biomedicae magni momenti sunt progressus prosthesium biocompatabilium?, variae machinae medicae diagnosticae et therapeuticae (inter quas instrumenta clinica et microimplantationes), communia imaginum instrumenta sicut MRI et EKG/ECG, auctus textus regenerativi, medicamenta pharmaceutica, biologicaeque sanationis res.